**ΣΥΜΒΑΣΗ ΕΚΠΡΟΣΩΠΗΣΗΣ ΑΠΟ ΤΟΝ ΦΟΡΕΑ ΣΩΡΕΥΤΙΚΗΣ ΕΚΠΡΟΣΩΠΗΣΗΣ ΤΕΛΕΥΤΑΙΟΥ ΚΑΤΑΦΥΓΙΟΥ (Σ.Ε.Φο.Σ.Ε.Τε.Κ)**

Στον Πειραιά, σήμερα ……………………..

ΜΕΤΑΞΥ

Της Ανώνυμης Εταιρείας με την επωνυμία «ΔΙΑΧΕΙΡΙΣΤΗΣ ΑΝΑΝΕΩΣΙΜΩΝ ΠΗΓΩΝ ΕΝΕΡΓΕΙΑΣ ΚΑΙ ΕΓΓΥΗΣΕΩΝ ΠΡΟΕΛΕΥΣΗΣ Α.Ε.» και τον διακριτικό τίτλο «Δ.Α.Π.Ε.Ε.Π Α.Ε.», με την ιδιότητά της ως Φορέας Σωρευτικής Εκπροσώπησης Τελευταίου Καταφυγίου (εφεξής Φο.Σ.Ε.Τε.Κ) δυνάμει της υπουργικής απόφασης υπ' αριθμ. ΥΠΕΝ/ΔΑΠΕΕΚ/25512/883/20.03.2019 όπως αυτή τροποποιήθηκε και ισχύει, η οποία εδρεύει στ ………….. οδός ………………………., αριθ. …….., Τ.Κ. …………….., με Α.Φ.Μ. ………………………..της Δ.Ο.Υ. …………………………………………… και εκπροσωπείται νόμιμα για την υπογραφή της παρούσας από …………………………………………………………., δυνάμει της υπ’ αριθ. ……………………… απόφασης του Διοικητικού Συμβουλίου,

αφενός

**ΚΑΙ**

Της εταιρείας με την επωνυμία «………………………………………», με την ιδιότητά της ως Κατόχου Σταθμού παραγωγής ηλεκτρικής ενέργειας από Α.Π.Ε. και Σ.Η.Θ.Υ.Α. εγκατεστημένης ισχύος ……… MW, τεχνολογίας ……………………………….…… με κωδικό ΕΔΡΕΘ……………………., με υποχρέωση συμμετοχής στην αγορά ηλεκτρικής ενέργειας, σύμφωνα με το άρθρο 5 του ν. 4414/2016 (που στο εξής και χάριν συντομίας θα καλούνται «Σταθμός» και «Κάτοχος», αντίστοιχα), που εδρεύει στ ……………………, οδός ………………………., αριθ. …….., Τ.Κ. …………….. και εκπροσωπείται νόμιμα για την υπογραφή της παρούσας από ………………………………….., με Α.Φ.Μ. …………………., της Δ.Ο.Υ.………………………, με την ιδιότητά του (διαχειριστή ή νομίμου εκπροσώπου της εταιρείας δυνάμει του από ….. Καταστατικού ή της υπ’ αριθ. ………………… απόφασης του Διοικητικού Συμβουλίου της)

(ή εναλλακτικά σε περίπτωση φυσικού προσώπου)

[Του/Tης ...............…………..……… (ονοματεπώνυμο), με την ιδιότητά του/της ως Κατόχου Σταθμού παραγωγής ηλεκτρικής ενέργειας από Α.Π.Ε. και Σ.Η.Θ.Υ.Α. εγκατεστημένης ισχύος ……… MW, τεχνολογίας ……………………………..……… με κωδικό ΕΔΡΕΘ……………………., με υποχρέωση συμμετοχής στην αγορά ηλεκτρικής ενέργειας, σύμφωνα με το άρθρο 5 του ν. 4414/2016, (που στο εξής και χάριν συντομίας θα καλούνται «Σταθμός» και «Κάτοχος», αντίστοιχα), με Α.Φ.Μ. …........…… της Δ.Ο.Υ. .....................… ο/η οποίος/α κατοικεί στ……………………, οδός ...............…………..………, αριθ. …..............,Τ.Κ. ………..,

αφετέρου,

αφού έλαβαν υπόψη:

1. Την υπουργική απόφαση υπ' αριθμ. ΥΠΕΝ/ΔΑΠΕΕΚ/25512/883/20.03.2019 «*Ορισμός του Φορέα Σωρευτικής Εκπροσώπησης Τελευταίου Καταφυγίου (Φο.Σ.Ε.Τε.Κ.) και καθορισμός των υποχρεώσεων, του πλαισίου λειτουργίας του και των χρεώσεων που επιβάλει για την παροχή των υπηρεσιών του, σύμφωνα με την παρ. 5 του άρθρου 5 του ν. 4414/2016.*» (ΦΕΚ Β’1020), όπως αυτή τροποποιήθηκε και ισχύει.
2. Τον ν.4414/2016 «*Νέο καθεστώς στήριξης των σταθμών παραγωγής ηλεκτρικής ενέργειας από Ανανεώσιμες Πηγές Ενέργειας και Συμπαραγωγή Ηλεκτρισμού και Θερμότητας Υψηλής Απόδοσης - Διατάξεις για το νομικό και λειτουργικό διαχωρισμό των κλάδων προμήθειας και διανομής στην αγορά του φυσικού αερίου και άλλες διατάξεις*» (ΦΕΚ Α’ 149) και κυρίως την παρ.5 του άρθρου 5.
3. Τον ν.4001/2011 «*Για τη λειτουργία Ενεργειακών Αγορών Ηλεκτρισμού και Φυσικού Αερίου για Έρευνα, Παραγωγή και Δίκτυα Μεταφοράς Υδρογονανθράκων και άλλες ρυθμίσεις*», όπως ισχύει (ΦΕΚ Α΄179), όπως ισχύει.
4. Τον ν.3468/2006 «*Παραγωγή Ηλεκτρικής Ενέργειας από Ανανεώσιμες Πηγές Ενέργειας και Συμπαραγωγή Ηλεκτρισμού και Θερμότητας Υψηλής Απόδοσης και λοιπές διατάξεις*» (ΦΕΚ Α’ 129), όπως ισχύει.
5. Τον ν.4062/2012 «*Αξιοποίηση του πρώην Αεροδρομίου Ελληνικού - Πρόγραμμα ΗΛΙΟΣ - Προώθηση της χρήσης ενέργειας από ανανεώσιμες πηγές (Ενσωμάτωση Οδηγίας 2009/28/ΕΚ) - Κριτήρια Αειφορίας Βιοκαυσίμων και Βιορευστών (Ενσωμάτωση Οδηγίας 2009/30/ΕΚ2012)*» (ΦΕΚ Α’ 70), όπως ισχύει.
6. Τον ν.4425/2016 «*Επείγουσες ρυθμίσεις των Υπουργείων Οικονομικών, Περιβάλλοντος και Ενέργειας, Υποδομών, Μεταφορών και Δικτύων και Εργασίας, Κοινωνικής Ασφάλισης και Κοινωνικής Αλληλεγγύης για την εφαρμογή της συμφωνίας δημοσιονομικών στόχων και διαρθρωτικών μεταρρυθμίσεων και άλλες διατάξεις*», όπως ισχύει (ΦΕΚ Α’ 185).
7. Τον ν.4513/2018 «*Ενεργειακές Κοινότητες και άλλες διατάξεις*» (ΦΕΚ Α΄ 9) και κυρίως την παρ.3 του άρθρου 11.
8. Την υπουργική απόφαση με Α.Π. Δ6/Φ1/οικ.13310/10.07.2007 «*Διαδικασία έκδοσης αδειών εγκατάστασης και λειτουργίας σταθμών παραγωγής ηλεκτρικής ενέργειας με χρήση ανανεώσιμων πηγών ενέργειας*», όπως ισχύει (ΦΕΚ Β΄1153).
9. Την υπουργική απόφαση με Α.Π. ΥΑΠΕ/Φ1/14810/4.10.2011 «*Κανονισμός Αδειών Παραγωγής Ηλεκτρικής Ενέργειας με χρήση Ανανεώσιμων Πηγών Ενέργειας και μέσω Συμπαραγωγής Ηλεκτρισμού και Θερμότητας Υψηλής Απόδοσης (Σ.Η.Θ.Υ.Α.)*.», όπως ισχύει (ΦΕΚ Β΄ 2373).
10. Την υπουργική απόφαση με Α.Π. ΑΠΕΗΛ/Α/Φ1/οικ.187480/07.12.2016 «*Μεθοδολογία υπολογισμού της ειδικής τιμής αγοράς τεχνολογιών ανανεώσιμων πηγών ενέργειας και συμπαραγωγής ηλεκτρισμού και θερμότητας υψηλής απόδοσης, κριτήρια και περιορισμοί χορήγησης της προσαύξησης ανάπτυξης ετοιμότητας συμμετοχής στην αγορά και διαδικασία χορήγησής της, καθώς και διαδικασία απομείωσης της λειτουργικής ενίσχυσης για τους σταθμούς που έχουν λάβει επενδυτική ενίσχυση κατ’ εφαρμογή των άρθρων 3, 5 και 6 του Ν. 4414/2016*.», όπως ισχύει (ΦΕΚ Β΄ 3955).
11. Την υπουργική απόφαση με Α.Π. ΑΠΕΕΚ/Α/Φ1/οικ.184573/13.12.2017«*Καθορισμός τεχνολογιών ή και κατηγοριών σταθμών παραγωγής ηλεκτρικής ενέργειας από Α.Π.Ε. και Σ.Η.Θ.Υ.Α. που εντάσσονται σε καθεστώς στήριξης με τη μορφή Λειτουργικής Ενίσχυσης μέσω ανταγωνιστικής διαδικασίας υποβολής προσφορών, χαρακτηρισμός των ανταγωνιστικών διαδικασιών υποβολής προσφορών ως τεχνολογικά ουδέτερων ή μη και καθορισμός μεθοδολογίας και διαδικασίας επιμερισμού ισχύος για συμμετοχή, στις ανταγωνιστικές διαδικασίες υποβολής προσφορών, σταθμών παραγωγής ηλεκτρικής ενέργειας από Α.Π.Ε. και Σ.Η.Θ.Υ.Α. που εγκαθίστανται σε χώρες εντός του Ευρωπαϊκού Οικονομικού Χώρου υπό την προϋπόθεση ενεργού Διασυνοριακού Εμπορίου ενέργειας με αυτές, με βάση την παρ. 2 του άρθρου 7 του ν.4414/2016*», όπως ισχύει (ΦΕΚ Β’ 4488).
12. Την υπουργική απόφαση με Α.Π.ΑΠΕΕΚ/Α/Φ1/οικ.172859/22.03.2018«*Καθορισμός εγκατεστημένης ισχύος, ανά τεχνολογία ή και κατηγορία σταθμών παραγωγής ηλεκτρικής ενέργειας από Α.Π.Ε. και Σ.Η.Θ.Υ.Α., η οποία δημοπρατείται μέσω ανταγωνιστικής διαδικασίας υποβολής προσφορών για τα έτη 2018,2019 και 2020, ελάχιστου αριθμού ανταγωνιστικών διαδικασιών υποβολής προσφορών ανά έτος, ανώτατης επιτρεπόμενης τιμής προσφοράς για κάθε ανταγωνιστική διαδικασία υποβολής προσφορών και τέλους συμμετοχής σε ανταγωνιστική διαδικασία υποβολής προσφορών, με βάση τις παρ. 3 και 6 του άρθρου 7 του ν. 4414/2016*», όπως ισχύει (ΦΕΚ Β’ 1267).
13. Την υπουργική απόφαση υπ’ αριθμ. ΔΑΠΕΕΚ/Α/Φ1/οικ. 172857/22.03.2018 «*Πλαίσιο συμμετοχής στην αγορά ηλεκτρικής ενέργειας, μεθοδολογία και διαδικασία εκκαθάρισης, τιμολόγησης και διακανονισμού των σταθμών παραγωγής ηλεκτρικής ενέργειας από Α.Π.Ε. και Σ.Η.Θ.Υ.Α. με σύμβαση Λειτουργικής Ενίσχυσης σύμφωνα με τα άρθρα 9 έως 11 του ν. 4414/2016 (Α΄ 149) ή Σύμβαση πώλησης ηλεκτρικής ενέργειας σύμφωνα με το άρθρο 12 του ν. 3468/2006 (Α΄129) ή αντίστοιχη σύμβαση αγοραπωλησίας ηλεκτρικής ενέργειας προ του ν. 3468/2006 (Α΄ 129), και οι οποίοι συνεχίζουν να λειτουργούν μετά την ημερομηνία λήξης των αντίστοιχων συμβάσεων, και εφόσον ισχύουν όλες οι απαιτούμενες κατά την κείμενη νομοθεσία άδειες και εγκρίσεις, με βάση την παρ. 19 του άρθρου 3 του ν. 4414/2016*», όπως ισχύει (ΦΕΚ Β’ 1150).
14. Τον Κώδικα Συναλλαγών Ηλεκτρικής Ενέργειας (ΚΣΗΕ) ο οποίος εγκρίθηκε με την υπ’ αριθμ. 56/2012 Απόφαση ΡΑΕ (ΦΕΚ Β' 104), όπως ισχύει.
15. Tον Κώδικα Διαχείρισης του Ελληνικού Συστήματος Μεταφοράς Ηλεκτρικής Ενέργειας (ΚΔΣ), ο οποίος εγκρίθηκε με την υπ’ αριθμ. 57/2012 Απόφαση ΡΑΕ (ΦΕΚ Β’ 103), όπως ισχύει.
16. Τον Κώδικα του Διαχειριστή ΑΠΕ και Εγγυήσεων Προέλευσης (ΚΔΑΠΕΕΠ), ο οποίος εγκρίθηκε με την υπ’ αριθμ. 509/2018 Απόφαση ΡΑΕ (ΦΕΚ Β' 2307), όπως ισχύει.
17. Tον Κώδικα Διαχείρισης του Ελληνικού Δικτύου Διανομής Ηλεκτρικής Ενέργειας, ο οποίος εγκρίθηκε με την υπ’ αριθμ. 395/2016 απόφαση ΡΑΕ (ΦΕΚ Β’ 78/2017), όπως ισχύει.
18. Τον Κώδικα Διαχείρισης Ηλεκτρικών Συστημάτων Μη Διασυνδεδεμένων Νησιών, όπως εγκρίθηκε με την υπ’ αριθμ. 39/2014 απόφαση της ΡΑΕ (ΦΕΚ Β’ 304/2014)
19. Την Απόφαση της Ευρωπαϊκής Επιτροπής C(2016) 7272/16.11.2016 με θέμα State Aid SA 44666–Greece “New operating aid scheme for the production of electricity from RES and HECHP”.
20. Την Απόφαση της Ευρωπαϊκής Επιτροπής C(2017) 9102/4.11.2018 με θέμα State Aid SA 48143–(2017/N) Greece “Tenders for the production of electricity from renewable energy sources and highly efficient combined heat and power installations”.
21. Το π.δ.132/2017 «*Οργανισμός Υπουργείου Περιβάλλοντος και Ενέργειας*» (ΦΕΚ Α΄160).
22. Τα π.δ.70/2015 (ΦΕΚ Α’ 114), σχετικά με την ανασύσταση του Υπουργείου Παραγωγικής Ανασυγκρότησης, Περιβάλλοντος και Ενέργειας σε Υπουργείο Περιβάλλοντος και Ενέργειας, και 125/2016 (ΦΕΚ Α’ 210) σχετικά με τον διορισμό Υπουργών, Αναπληρωτών Υπουργών και Υφυπουργών.
23. Την υπ’ αρ. …………. Σύμβαση Λειτουργικής Ενίσχυσης Διαφορικής Προσαύξησης (Σ.Ε.Δ.Π.) την οποία έχει υπογράψει ο Κάτοχος του σταθμού ή η υπ’ αριθμ…… Σύμβαση πώλησης ηλεκτρικής ενέργειας υπογραφείσα σύμφωνα με το άρθρο 12 του ν. 3468/2006 ή αντίστοιχη σύμβαση αγοραπωλησίας ηλεκτρικής ενέργειας συναφθείσα προ της ισχύος του ν. 3468/2006.
24. Την υπ’ αριθμ. πρωτ. ΔΑΠΕΕΠ ……/…….. Αίτηση Εκπροσώπησης του Κατόχου,
25. Την από …………… Βεβαίωση μη-ύπαρξης οικονομικών εκκρεμοτήτων του Κατόχου από την ΕΧΕ Α.Ε.
26. Την από …… Βεβαίωση μη-ύπαρξης οικονομικών εκκρεμοτήτων του Κατόχου από την ΑΔΜΗΕ Α.Ε.

συμφωνήθηκαν, συνομολογήθηκαν και έγιναν αμοιβαία αποδεκτά τα ακόλουθα:

**Άρθρο 1**

**Αντικείμενο της Σύμβασης**

1. Ο Φο.Σ.Ε.Τε.Κ. συμφωνεί και αναλαμβάνει την υποχρέωση, να εκπροσωπεί στην αγορά ηλεκτρικής ενέργειας τον Σταθμό με υποχρέωση συμμετοχής στην αγορά ηλεκτρικής ενέργειας που κατέχει ο Κάτοχος, σύμφωνα με τις διατάξεις των νόμων που παρατίθενται στο προοίμιο της παρούσας, την κείμενη νομοθεσία η οποία διέπει την αγορά ηλεκτρικής ενέργειας, καθώς και τους όρους της παρούσας Σύμβασης, όπως αναλυτικά παρατίθενται κατωτέρω.
2. Ο Κάτοχος, σύμφωνα με τις ίδιες ως άνω διατάξεις και όρους, αναθέτει με την παρούσα στον αντισυμβαλλόμενό του Φο.Σ.Ε.Τε.Κ την εκπροσώπηση του Σταθμού στην αγορά ηλεκτρικής ενέργειας, μεταβιβάζοντας σε αυτόν τα δικαιώματα και τις υποχρεώσεις του Σταθμού, αναφορικά με τη Συμμετοχή, την Εκκαθάριση, τον Διακανονισμό και την Τιμολόγηση των συναλλαγών στην αγορά ηλεκτρικής ενέργειας. Ο Κάτοχος υποχρεούται να παρέχει σε αυτόν τα δεδομένα και στοιχεία που απαιτούνται για την προσήκουσα εκπροσώπησή του, όπως ορίζεται στα Άρθρα 7 και 8 της παρούσας.

**Άρθρο 2**

**Συμμόρφωση με τους Κώδικες και την κείμενη Νομοθεσία**

1. Τα συμβαλλόμενα μέρη αποδέχονται ανεπιφύλακτα και συμμορφώνονται με τις διατάξεις του Κώδικα Συναλλαγών Ηλεκτρικής Ενέργειας (εφεξής «Κ.Σ.Η.Ε.»), του Κώδικα Διαχείρισης του Ελληνικού Συστήματος Μεταφοράς Ηλεκτρικής Ενέργειας (εφεξής «Κ.Δ.Σ.»), του Κώδικα Διαχείρισης ΑΠΕ και Εγγυήσεων Προέλευσης (εφεξής «ΚΔΑΠΕΕΠ»), του Κώδικα Διαχείρισης του Δικτύου και των σχετικών Εγχειριδίων, όπως ισχύουν, των οικείων Κωδίκων και Κανονισμών που τίθενται σε εφαρμογή με τη λειτουργία του υποδείγματος-στόχου της Ευρωπαϊκής Ένωσης για την εγχώρια αγορά ηλεκτρικής ενέργειας, κατά τα προβλεπόμενα στον ν. 4425/2016, όπως ισχύει, καθώς και της σχετικής κείμενης νομοθεσίας η οποία διέπει την αγορά ενέργειας.
2. Κάθε ζήτημα που δε ρυθμίζεται ρητά με την παρούσα, διέπεται από τον Κ.Δ.Σ., τον Κ.Σ.Η.Ε. και τον ΚΔΑΠΕΕΠ, καθώς και από το σύνολο του ρυθμιστικού και νομοθετικού πλαισίου που διέπει την αγορά ηλεκτρικής ενέργειας.

**Άρθρο 3**

**Εκπροσώπηση του Σταθμού στην αγορά ηλεκτρικής ενέργειας**

1. Δεδομένου ότι η παρούσα σύμβαση καταλαμβάνει το μεταβατικό στάδιο, ήτοι το στάδιο πριν τη θέση σε λειτουργία των Αγορών Ηλεκτρικής Ενέργειας του ν.4425/2016, ο Φο.Σ.Ε.Τε.Κ καλύπτει την υποχρέωση του Σταθμού του Κατόχου στο πλαίσιο συμμετοχής στον Ημερήσιο Ενεργειακό Προγραμματισμό (Η.Ε.Π.) για κάθε Περίοδο Κατανομής κάθε Ημέρας Κατανομής. Ειδικότερα, ο Φο.Σ.Ε.Τε.Κ οφείλει να συμπεριλάβει την ποσότητα ενέργειας, η οποία προβλέπεται ότι πρόκειται να εγχυθεί στο Σύστημα και στο Δίκτυο από τον Σταθμό του Κατόχου, στη σωρευτική Προσφορά Έγχυσης που αντιστοιχεί στην Τεχνολογία, Ζώνη Συστήματος και Ζώνη Απωλειών που ανήκει ο Σταθμός και να την υποβάλλει στον Η.Ε.Π για κάθε Περίοδο Κατανομής κάθε Ημέρας Κατανομής.

Οι Προσφορές Έγχυσης που υποβάλλονται από τον Φο.Σ.Ε.Τε.Κ δεν προσδιορίζονται από τιμή ενέργειας («Μη Τιμολογούμενες Προσφορές Έγχυσης ΜΤ-ΠΕ»).

1. Ο Κάτοχος του Σταθμού μετά τη σύναψη της παρούσας υποβάλλει Δήλωση Εκπροσώπησης Φο.Σ.Ε.Τε.Κ στην Ε.Χ.Ε. Α.Ε. και στον Διαχειριστή του ΕΣΜΗΕ.
2. Ως Ημέρα Κατανομής Έναρξης Εκπροσώπησης ορίζεται η πρώτη (1η) ημέρα του επόμενου ημερολογιακού μήνα από την υπογραφή της παρούσας, με την επιφύλαξη του άρθρου 9 της παρούσης.
3. Σε περίπτωση λύσης της παρούσας, ο Φο.Σ.Ε.Τε.Κ συνεχίζει να εκπροσωπεί τον Σταθμό στην αγορά ηλεκτρικής ενέργειας έως την τελευταία Ημέρα Κατανομής του μήνα λύσης της παρούσας, προκειμένου να μην υπάρξει χρονικό κενό στην εκπροσώπηση του Σταθμού στην αγορά ηλεκτρικής ενέργειας.

**Άρθρο 4**

**Εκκαθάριση**

1. Ο Φο.Σ.Ε.Τε.Κ υπολογίζει το ποσό που θα χρεωπιστώνει, κατά το μηνιαίο κύκλο εκκαθάρισης, στον Κάτοχο του Σταθμού από την εκπροσώπηση του στην αγορά ηλεκτρικής ενέργειας , με βάση την Ειδική Τιμή Αγοράς (Ε.Τ.Α). της τεχνολογίας Α.Π.Ε. και Σ.Η.Θ.Υ.Α. στην οποία ανήκει ο Σταθμός και τη μετρούμενη ποσότητα ηλεκτρικής ενέργειας που εγχέεται στο όριο Συστήματος ή Δικτύου/ Παραγωγού, και η οποία εκκαθαρίστηκε ως συμμετοχή στην αγορά Ηλεκτρικής Ενέργειας, σύμφωνα με τις αντίστοιχες προβλέψεις του ΚΣΗΕ και του ΚΔΣ καθώς και βάσει των αποτελεσμάτων από τις αντίστοιχες διαδικασίες εκκαθάρισης και διακανονισμού των συναλλαγών που θα τεθούν σε εφαρμογή με τη λειτουργία του υποδείγματος-στόχου της Ευρωπαϊκής Ένωσης για την εγχώρια αγορά ηλεκτρικής ενέργειας.
2. Το μηνιαίο ποσό χρεοπίστωσης που αναλογεί στον Σταθμό για την συμμετοχή του στην αγορά ηλεκτρικής ενέργειας, υπολογίζεται από την σχέση:

Όπου:

: Η Ειδική Τιμή Αγοράς (Ε.Τ.Α). της τεχνολογίας Α.Π.Ε. και Σ.Η.Θ.Υ.Α. στην οποία ανήκει ο Σταθμός.

: Η ωριαία μετρούμενη ποσότητα ηλεκτρικής ενέργειας που εγχέεται στο όριο Συστήματος ή Δικτύου/ Παραγωγού την ώρα t, και η οποία εκκαθαρίστηκε ως συμμετοχή στην αγορά Ηλεκτρικής Ενέργειας για το μήνα αναφοράς, όπως αυτή καθορίζεται και υπολογίζεται σύμφωνα με τους οικείους κώδικες της Αγοράς Ηλεκτρικής Ενέργειας.

1. Η εκκαθάριση του Σταθμού για τη συμμετοχή του στην αγορά ηλεκτρικής ενέργειας πραγματοποιείται μετά από πέντε (5) εργάσιμες ημέρες από την αποστολή των απαραίτητων δεδομένων μετρήσεων από τους Διαχειριστές των Δικτύων του Διασυνδεδεμένου Συστήματος και τον Διαχειριστή του ΕΣΜΗΕ.
2. O Φο.Σ.Ε.Τε.Κ διατηρεί το δικαίωμα διενέργειας διορθωτικών μηνιαίων εκκαθαρίσεων του Σταθμού για τη συμμετοχή του στην αγορά ηλεκτρικής ενέργειας, λόγω διορθωτικού υπολογισμού της Ε.Τ.Α ή αποστολής διορθωτικών μετρητικών στοιχείων από τους Διαχειριστές των Δικτύων του Διασυνδεδεμένου Συστήματος και τον Διαχειριστή του ΕΣΜΗΕ.

**Άρθρο 5**

**Χρεώσεις και αντικίνητρο παρατεταμένης παραμονής στον Φο.Σ.Ε.Τε.Κ**

1. Για τις παρεχόμενες υπηρεσίες του, ο Φο.Σ.Ε.Τε.Κ. επιβάλλει στον Κάτοχο μηνιαία χρέωση βάσει της παρούσας Σύμβασης. Ειδικότερα:

α. Η μηνιαία χρέωση ισούται με 1% επί της αντίστοιχης μηνιαίας Ειδικής Τιμής Αγοράς (Ε.Τ.Α.) της τεχνολογίας στην οποία ανήκει ο Σταθμός, με μέγιστο όριο χρέωσης 1 €/MWh, επί της συνολικής μετρούμενης ποσότητας ηλεκτρικής ενέργειας που εγχέεται στο όριο Συστήματος ή Δικτύου/ Παραγωγού, και η οποία εκκαθαρίστηκε ως συμμετοχή στην αγορά Ηλεκτρικής Ενέργειας. Ειδικά για το έτος 2019, η εν λόγω χρέωση θα ανέρχεται σε 0,5% επί της αντίστοιχης μηνιαίας , με μέγιστο όριο χρέωσης 0,5 €/MWh.

β. Σε περίπτωση που ο Σταθμός είναι εγκατεστημένος στο Διασυνδεδεμένο Σύστημα και το Διασυνδεδεμένο Δίκτυο και ο Κάτοχος έχει υπογράψει Σύμβαση Λειτουργικής Ενίσχυσης σύμφωνα με τα άρθρα 9 και 10 του ν. 4414/2016 ή Σύμβαση πώλησης ηλεκτρικής ενέργειας σύμφωνα με το άρθρο 12 του ν. 3468/2006 ή αντίστοιχη σύμβαση αγοραπωλησίας ηλεκτρικής ενέργειας προ του ν. 3468/2006 και ο Σταθμός συνεχίζει να λειτουργεί μετά την ημερομηνία λήξης της αντίστοιχης σύμβασης και αποζημιώνεται μόνο στο πλαίσιο της συμμετοχής του στην αγορά ηλεκτρικής ενέργειας, σύμφωνα με την παρ. 19 του άρθρου 3 του ν. 4414/2016 και την ΑΠΕΕΚ/Α/Φ1/Οικ. 172857/22.3.2018 απόφαση του υπουργού Περιβάλλοντος και Ενέργειας, η μηνιαία χρέωση ισούται με 2% επί της αντίστοιχης μηνιαίας , με μέγιστο όριο χρέωσης 2 €/MWh, επί της συνολικής μετρούμενης μηνιαίας ποσότητας εγχεόμενης ενέργειας του σταθμού αυτού στο Σύστημα ή στο Δίκτυοπου εγχέεται στο όριο Συστήματος ή Δικτύου/ Παραγωγού και η οποία εκκαθαρίστηκε ως συμμετοχή στην αγορά Ηλεκτρικής Ενέργειας .

1. Ο Φο.Σ.Ε.Τε.Κ. εφαρμόζει αντικίνητρο για την παρατεταμένη παραμονή του Σταθμού του Κατόχου σε αυτόν. Για την πρόσθετη χρέωση του αντικινήτρου ισχύουν τα ακόλουθα:

α. Για το έτος 2019, η χρέωση του αντικινήτρου είναι μηδενική. Από 1.1.2020 και μέχρι την ύπαρξη ανταγωνιστικής ενδοημερήσιας αγοράς με επαρκή ρευστότητα, όπως αυτή καθορίζεται στους οικείους Κώδικες και Κανονισμούς, το ποσοστό της χρέωσης επί της αντίστοιχης μηνιαίας Ε.Τ.Α. της τεχνολογίας στην οποία ανήκει ο Σταθμός, ορίζεται σε 5% επί της συνολικής μετρούμενης ποσότητας ηλεκτρικής ενέργειας που εγχέεται στο όριο Συστήματος ή Δικτύου/ Παραγωγού, και η οποία εκκαθαρίστηκε ως συμμετοχή στην αγορά Ηλεκτρικής Ενέργειας Το εν λόγω ποσοστό θα προσαυξάνεται κατά 5 ποσοστιαίες μονάδες για κάθε επιπλέον εξάμηνο κατά το οποίο ο Σταθμός εκπροσωπείται από τον Φο.Σ.Ε.Τε.Κ., ανεξαρτήτως τυχόν διακοπών στην εκπροσώπηση, με ανώτατο όριο το 20%.

Ειδικά στην περίπτωση που ο Κάτοχος είναι Ενεργειακή Κοινότητα του ν. 4513/2018, το ανώτατο όριο του ποσοστού της ανωτέρω χρέωσης, ανεξαρτήτως τυχόν διακοπών στην εκπροσώπηση, ορίζεται σε 10%.

β. Σε περίπτωση που ο Σταθμός είναι εγκατεστημένος στο Διασυνδεδεμένο Σύστημα και το Διασυνδεδεμένο Δίκτυο και ο Κάτοχος έχει υπογράψει Σύμβαση Λειτουργικής Ενίσχυσης σύμφωνα με τα άρθρα 9 και 10 του ν. 4414/2016 ή Σύμβαση πώλησης ηλεκτρικής ενέργειας σύμφωνα με το άρθρο 12 του ν. 3468/2006 ή αντίστοιχη σύμβαση αγοραπωλησίας ηλεκτρικής ενέργειας προ του ν. 3468/2006 και ο Σταθμός συνεχίζει να λειτουργεί μετά την ημερομηνία λήξης της αντίστοιχης σύμβασης και αποζημιώνεται μόνο στο πλαίσιο της συμμετοχής του στην αγορά ηλεκτρικής ενέργειας, σύμφωνα με την παρ. 19 του άρθρου 3 του ν. 4414/2016 και την ΑΠΕΕΚ/Α/Φ1/Οικ. 172857/22.3.2018 απόφαση του υπουργού Περιβάλλοντος και Ενέργειας, το ποσοστό της ανωτέρω χρέωσης ορίζεται σε 3%.

1. Σε περίπτωση επέλευσης των ειδικών περιπτώσεων εκπροσώπησης του Σταθμού του Κατόχου έπειτα από καταγγελία ή αυτοδίκαιη λύση της Σύμβασης Συναλλαγών ΗΕΠ ή της Σύμβασης Συναλλαγών Διαχειριστή Συστήματος, των περιπτώσεων του Άρθρου 7 της ΥΑ υπ' αριθμ. ΥΠΕΝ/ΔΑΠΕΕΚ/25512/883/20.03.2019 όπως αυτή τροποποιήθηκε και ισχύει σήμερα, από την ημέρα λύσης της Σύμβασης Συναλλαγών και μέχρι την παρέλευση αρχικού χρονικού διαστήματος τριών (3) μηνών δεν εφαρμόζεται η πρόσθετη χρέωση της παραγράφου 2 του παρόντος άρθρου για εκπροσώπηση του Σταθμού από το Φ.ο.Σ.Ε.Τε.Κ.

**Άρθρο 6**

**Τιμολόγηση και Πληρωμές**

1. Ο Φο.Σ.Ε.Τε.Κ υπολογίζει το ποσό που θα χρεωπιστώνει, κατά τον μηνιαίο κύκλο εκκαθάρισης, στον Κάτοχο του Σταθμού από την εκπροσώπηση του στην αγορά ηλεκτρικής ενέργειας, με βάση την Ειδική Τιμή Αγοράς (Ε.Τ.Α), την τεχνολογία Α.Π.Ε. και Σ.Η.Θ.Υ.Α. στην οποία ανήκει ο Σταθμός και τη μετρούμενη ποσότητα ηλεκτρικής ενέργειας που εγχέεται στο όριο Συστήματος ή Δικτύου/ Παραγωγού και η οποία εκκαθαρίστηκε ως συμμετοχή στην αγορά Ηλεκτρικής Ενέργειας, σύμφωνα με τα αναφερόμενα στο Άρθρο 4.
2. Η διαδικασία εκκαθάρισης και τιμολόγησης πραγματοποιείται σε μηνιαία βάση κατά τα αναφερόμενα στους οικείους κώδικες, την παρούσα Σύμβαση, την υπουργική απόφαση υπ' αριθμ. ΥΠΕΝ/ΔΑΠΕΕΚ/25512/883/20.03.2019, όπως αυτή ισχύει και τη λοιπή κείμενη νομοθεσία, όπως ισχύει.
3. Ο Φο.Σ.Ε.Τε.Κ αποστέλλει στον Κάτοχο σχετικό ενημερωτικό σημείωμα με το πληρωτέο ποσό, στο οποίο αναγράφονται επίσης επιμέρους ποσά και μεγέθη, ενδεικτικά δε αναφέρονται τα κάτωθι:
   1. Η έγχυση ηλεκτρικής ενέργειας του Σταθμού στα όρια του Διασυνδεδεμένου Συστήματος και Δικτύου, η οποία εκκαθαρίστηκε ως συμμετοχή στην αγορά Ηλεκτρικής Ενέργειας για τον μήνα μ, όπως αυτή καθορίζεται και υπολογίζεται σύμφωνα με τους οικείους κώδικες της Αγοράς Ηλεκτρικής Ενέργειας,
   2. η Ειδική Τιμή Αγοράς (Ε.Τ.Α). της τεχνολογίας Α.Π.Ε. και Σ.Η.Θ.Υ.Α. του μήνα αναφοράς,
   3. το ποσό πίστωσης που αναλογεί στον Σταθμό ΑΠΕ και ΣΗΘΥΑ του Κατόχου για την συμμετοχή του στην αγορά ηλεκτρικής ενέργειας το μήνα αναφοράς σύμφωνα το άρθρο 4,
   4. η χρέωση παροχής υπηρεσιών εκπροσώπησης του Σταθμού στην αγορά από τον Φο.Σ.Ε.Τε.Κ,
   5. η τυχόν πρόσθετη χρέωση αντικινήτρου παραμονής του Κατόχου στον Φο.Σ.Ε.Τε.Κ,
   6. η συνολική χρεοπίστωση του Κατόχου από τον Φο.Σ.Ε.Τε.Κ (Αξία τιμολογίου),
   7. ο Φόρος Προστιθέμενης Αξίας (Φ.Π.Α) που αντιστοιχεί,
   8. η συνολική Αξία τιμολογίου με Φ.Π.Α,
   9. οι τυχόν διορθωτικές/συμπληρωματικές χρεώσεις/πιστώσεις.
4. Το ενημερωτικό σημείωμα αποστέλλεται από τον Φο.Σ.Ε.Τε.Κ στον Κάτοχο πέντε (5) εργάσιμες ημέρες από την αποστολή των απαραίτητων δεδομένων μετρήσεων από τους Διαχειριστές των Δικτύων του Διασυνδεδεμένου Συστήματος και τον Διαχειριστή του ΕΣΜΗΕ. Ο Κάτοχος, βάσει του ενημερωτικού σημειώματος, εκδίδει τιμολόγιο και το αποστέλλει στον Φο.Σ.Ε.Τε.Κ. για εξόφληση. Το τιμολόγιο είναι πληρωτέο μέσα σε πέντε (5) εργάσιμες ημέρες από την κατάθεσή του στον Φο.Σ.Ε.Τε.Κ .
5. Ακόμη και αν υπάρξουν αντιρρήσεις ή επιφυλάξεις από οποιοδήποτε εκ των συμβαλλόμενων μερών όσον αφορά στην ακρίβεια του λογαριασμού, το τιμολόγιο που εκδίδει ο Κάτοχος και το ποσό που χρεοπιστώνεται σε αυτόν από τον Φο.Σ.Ε.Τε.Κ είναι σύμφωνο με το ανωτέρω ενημερωτικό σημείωμα και η εξόφληση του τιμολογίου του Κατόχου γίνεται μέσα στην προθεσμία του προηγούμενου εδαφίου, σύμφωνα και με τις διατάξεις της εκάστοτε ισχύουσας νομοθεσίας. Σε περίπτωση που τελικά διαπιστωθεί σφάλμα, το συμβαλλόμενο μέρος σε βάρος του οποίου προκύπτει διαφορά, οφείλει να την επιστρέψει στο άλλο συμβαλλόμενο μέρος στο ακέραιο και αμελλητί.

**Άρθρο 7**

**Διαθεσιμότητα Σταθμού**

Ο Κάτοχος οφείλει να ενημερώνει εγγράφως τον Φο.Σ.Ε.Τε.Κ για περιπτώσεις ολικής ή μερικής μη διαθεσιμότητας του Σταθμού. Ειδικότερα: α) για τις περιπτώσεις προγραμματισμένης συντήρησης του Σταθμού, ο Κάτοχος οφείλει να ενημερώνει τον Φο.Σ.Ε.Τε.Κ τουλάχιστον δύο (2) εργάσιμες ημέρες πριν την ημέρα έναρξης των εργασιών συντήρησης σχετικά με τις προγραμματισμένες εργασίες, καθώς και για την προβλεπόμενη διάρκεια της μη διαθεσιμότητας του Σταθμού, β) για τις περιπτώσεις απρόβλεπτης βλάβης του Σταθμού, ο Κάτοχος οφείλει να ενημερώνει τον Φο.Σ.Ε.Τε.Κ σχετικά με την επέλευση της βλάβης και το μέγεθος αυτής, το αργότερο εντός δύο (2) ημερών από τη επέλευσή της και μετέπειτα οφείλει ομοίως εγγράφως να ενημερώνει και για την αποκατάσταση αυτής. Παραβίαση της υποχρέωσης του εν λόγω άρθρου, περιλαμβανομένης και της εμπρόθεσμης ενημέρωσης του Φο.Σ.Ε.Τε.Κ. κατά τα ειδικά ως άνω οριζόμενα, χορηγεί στον τελευταίο δικαίωμα καταγγελίας της παρούσας, χωρίς καμία περαιτέρω προειδοποίηση του Κατόχου. Τούτο δε επιβάλλεται για λόγους εύρυθμης λειτουργίας της αγοράς.

**Άρθρο 8**

**Παροχή Στοιχείων Κατόχου**

1. Ο Κάτοχος οφείλει να παρέχει αμελλητί στον Φο.Σ.Ε.Τε.Κ, κάθε στοιχείο το οποίο απαιτείται στο πλαίσιο άσκησης των αρμοδιοτήτων του και για την προσήκουσα εκτέλεση της παρούσας Σύμβασης, συμπεριλαμβανομένου και του συνόλου των δικαιολογητικών/παραστατικών που σχετίζονται με αυτή.
2. Ο Κάτοχος οφείλει να παρέχει στον Φο.Σ.Ε.Τε.Κ ιστορικά στοιχεία λειτουργίας των εγκαταστάσεών του. Τέτοια στοιχεία περιλαμβάνουν ενδεικτικά καταγραφές ενέργειας και ισχύος, ανεμολογικά δεδομένα και διαθεσιμότητα μονάδων από SCADA, καταγραφικά κ.λ.π. Επίσης, ο Κάτοχος, οφείλει να παρέχει στον Φο.Σ.Ε.Τε.Κ ενδεχόμενα ιστορικά στοιχεία προβλέψεων παραγωγής ηλεκτρικής ενέργειας του Σταθμού.

**Άρθρο 9**

**Προϋποθέσεις εφαρμογής**

Προϋπόθεση για την Εκπροσώπηση του Σταθμού του Κατόχου στην αγορά ηλεκτρικής ενέργειας, είναι η ενεργοποίηση της σύνδεσης του Σταθμού με το Δίκτυο ή το Σύστημα.

**Άρθρο 10**

**Διάρκεια Σύμβασης**

1. Η παρούσα ισχύει από την υπογραφή της, χωρίς χρονικό περιορισμό και για όσο διάστημα η ΔΑΠΕΕΠ Α.Ε. διατηρεί την ιδιότητα του Φο.Σ.Ε.Τε.Κ, σύμφωνα με την υπουργική απόφαση υπ' αριθμ. ΥΠΕΝ/ΔΑΠΕΕΚ/25512/883/20.03.2019 όπως αυτή τροποποιήθηκε και ισχύει και λύεται αυτοδικαίως με την επέλευση τουλάχιστον ενός εκ των κατωτέρω:

α) είτε με την εγγραφή του εκπροσωπούμενου Σταθμού στο οικείο Μητρώο Συμμετεχόντων,

β) είτε με την υποβολή Δήλωσης Εκπροσώπησης από Φορέα Σωρευτικής Εκπροσώπησης (Φο.Σ.Ε.) για τον εν λόγω Σταθμό Α.Π.Ε. & Σ.Η.Θ.Υ.Α.,

γ) είτε με τη λήξη ή λύση της Σ.Ε.Δ.Π.,

δ) είτε, σε περίπτωση που παύουν να ισχύουν όλες οι απαιτούμενες κατά την κείμενη νομοθεσία άδειες και εγκρίσεις για σταθμούς της περίπτωσης β του άρθρου 3 της Υπουργικής Απόφασης ΥΠΕΝ/ΔΑΠΕΕΚ/25512/883/20.03.2019,

ε) είτε σε περίπτωση καταγγελίας της παρούσας,

1. Μετά τη λύση της παρούσας σύμβασης, ο Φο.Σ.Ε.Τε.Κ. ενημερώνει την Ε.Χ.Ε. Α.Ε. και τον Διαχειριστή του ΕΣΜΗΕ για την παύση εκπροσώπησης του Σταθμού.
2. Η παρούσα σύμβαση παραμένει σε ισχύ ακόμα και μετά τη λύση της αποκλειστικά για τη διενέργεια διορθωτικών μηνιαίων εκκαθαρίσεων του Σταθμού για τη συμμετοχή του στην αγορά ηλεκτρικής ενέργειας, λόγω διορθωτικού υπολογισμού της Ε.Τ.Α από τον ΔΑΠΕΕΠ Α.Ε ή αποστολής διορθωτικών μετρητικών στοιχείων από τους Διαχειριστές των Δικτύων του Διασυνδεδεμένου Συστήματος και τον Διαχειριστή του ΕΣΜΗΕ.
3. Με τη θέση σε λειτουργία των Αγορών Ηλεκτρικής Ενέργειας του ν.4425/2016, η παρούσα παύει να ισχύει. Σε περίπτωση που ο Κάτοχος επιθυμεί τη συνέχιση της Εκπροσώπησής του από τον Φο.Σ.Ε.Τε.Κ. θα πρέπει να γνωστοποιήσει τούτο εγγράφως στον Φο.Σ.Ε.ΤΕ.Κ ο οποίος και θα τον καλέσει να υπογράψει νέα σύμβαση προσαρμοσμένη στο νέο ευρωπαϊκό μοντέλο-στόχο.

**Άρθρο 11**

**Ανωτέρα Βία**

1. Οι υποχρεώσεις των συμβαλλομένων που προκύπτουν από την παρούσα Σύμβαση, αναστέλλονται σε περίπτωση που συμβούν περιστατικά ανωτέρας βίας, τα οποία εμποδίζουν την εκτέλεσή των. Ως τέτοια περιστατικά νοούνται ιδίως η πλημμύρα, ο κεραυνός, ο σεισμός, η πυρκαγιά, η έκρηξη, ο πόλεμος, η κατάσταση εθνικής ανάγκης, καθώς και κάθε απρόβλεπτο παρόμοιο γεγονός, εφόσον βρίσκεται εκτός της σφαίρας κάθε βαθμού υπαιτιότητας των μερών.
2. Σε περίπτωση που συμβεί περιστατικό ανωτέρας βίας κατά τα οριζόμενα στην προηγούμενη παράγραφο, το Συμβαλλόμενο Μέρος που αδυνατεί να εκπληρώσει τις από τη Σύμβαση οριζόμενες υποχρεώσεις του, εντός δύο (2) ημερών από την στιγμή που το γεγονός ανωτέρας βίας έλαβε χώρα, οφείλει να ανακοινώσει εγγράφως την αδυναμία του αυτή στο άλλο μέρος, περιγράφοντας το γεγονός της ανωτέρας βίας, ποιες από τις υποχρεώσεις του αδυνατεί να εκπληρώσει λόγω του γεγονότος αυτού και την πιθανολογούμενη διάρκεια, και οφείλει να λαμβάνει κάθε πρόσφορο μέτρο για την άρση των συνεπειών του περιστατικού ανωτέρας βίας. Η αναστολή ισχύει όσο διαρκεί το περιστατικό ανωτέρας βίας και δεν αφορά υποχρεώσεις των οποίων η εκπλήρωση δεν επηρεάζεται από τη φύση του γεγονότος ανωτέρας βίας.
3. Το Συμβαλλόμενο Μέρος που εξαιτίας ανωτέρας βίας δεν εκτελεί τις συμβατικές υποχρεώσεις του, υποχρεούται να παρέχει τακτικά έγγραφες αναφορές προς το αντισυμβαλλόμενο μέρος, καθώς και να καταβάλλει κάθε προσπάθεια, εφόσον αυτό είναι εφικτό, προς άρση των συνεπειών αυτής (ανωτέρας βίας).
4. Τα περιστατικά ανωτέρας βίας είναι αποδεκτά μόνο ως λόγος αναστολής των συμβατικών υποχρεώσεων και σε καμία περίπτωση δε γεννούν αξίωση αποζημίωσης υπέρ οποιουδήποτε εκ των συμβαλλόμενων μερών. Τα μέρη δε δικαιούνται να εγείρουν απαιτήσεις που αφορούν οποιεσδήποτε τυχόν δαπάνες ή και οικονομική επιβάρυνσή τους, ως συνέπεια επέλευσης περιστατικού ανωτέρας βίας.

**Άρθρο 12**

**Δικαιώματα Απορρέοντα από τη Σύμβαση**

Τα δικαιώματα του Κατόχου που απορρέουν από την παρούσα Σύμβαση είναι προσωποπαγή και ισχύουν για όσο χρονικό διάστημα οι εκδοθείσες άδειες παραγωγής, εγκατάστασης και λειτουργίας και λοιπές αποφάσεις και εγκρίσεις, που αφορούν στον Σταθμό, παραμένουν επ’ ονόματί του.

**Άρθρο 13**

**Εκχώρηση**

Η παρούσα Σύμβαση είναι ανεκχώρητη.

**Άρθρο 14**

**Αποζημιώσεις Συμβαλλομένων από Προκληθείσες Ζημίες**

1. Κάθε Συμβαλλόμενο Μέρος θα απέχει από οποιαδήποτε ζημιογόνα πράξη και θα αποζημιώνει το άλλο συμβαλλόμενο μέρος για τις θετικές ή/και αποθετικές ζημίες που το τελευταίο θα υποστεί και στο βαθμό που οι ζημίες αυτές προκλήθηκαν από ενέργειες ή παραλείψεις του υπόχρεου σε αποζημίωση (περιλαμβανομένου και του προσωπικού του) από δόλο ή βαριά αμέλειά του.
2. Η ευθύνη του υπόχρεου για αποζημίωση του άλλου μέρους, θα μειώνεται αναλογικά στο βαθμό που ενέργεια ή παράλειψη του δικαιούχου σε αποζημίωση έχει συμβάλλει στην πρόκληση της ζημίας ή στην περιουσιακή ζημία.
3. Κανένα μέρος δε δικαιούται αποζημίωσης σύμφωνα με τους όρους της παρούσας για ζημία, αστική ευθύνη και καταστροφή που επήλθε από αποκλειστική υπαιτιότητά του (αμέλεια ή δόλο).

**Άρθρο 15**

**Επίλυση Διαφορών**

1. Τα Συμβαλλόμενα Μέρη συμφωνούν ότι θα συνεργάζονται αρμονικά και με πνεύμα καλής πίστης, με αποκλειστικό στόχο την υλοποίηση και ομαλή εκτέλεση της παρούσας Σύμβασης, καθ' όλη τη διάρκεια ισχύος της.
2. Περαιτέρω, τα μέρη συμφωνούν να επιδιώκουν με πνεύμα καλής πίστης και μέσω φιλικών διαπραγματεύσεων, την επίλυση τυχόν διαφορών που θα ανακύψουν κατά την εκτέλεση της παρούσας.
3. Τα μέρη, σε περίπτωση που αδυνατούν να επιλύσουν τις ως άνω διαφορές τους, σύμφωνα με τα οριζόμενα στην παράγραφο 2, δύνανται, είτε να προσφύγουν στη ΡΑΕ μέσω υποβολής καταγγελίας του άρθρου 34 του ν. 4001/2011, ή μέσω υπαγωγής σε διαιτησία, σύμφωνα με τα οριζόμενα στο άρθρο 47 του ν. 4001/2011 και τον Κανονισμό Διαιτησίας της ΡΑΕ, είτε να προσφύγουν στη Δικαιοσύνη. Ρητά ορίζεται ότι στις ως άνω περιπτώσεις, δεν αναστέλλεται η εκτέλεση της παρούσας Σύμβασης.

**Άρθρο 16**

**Τροποποιήσεις**

Η παρούσα σύμβαση, με εξαίρεση τις τροποποιήσεις της κείμενης νομοθεσίας, τροποποιείται μόνο με έγγραφη και ρητή συμφωνία μεταξύ των μερών.

**Άρθρο 17**

**Γνωστοποιήσεις και Επικοινωνία**

1. Επίσημη γλώσσα της παρούσας είναι η Ελληνική, πλην ορισμένων τεχνικοοικονομικών όρων που διατυπώνονται στην Αγγλική γλώσσα, χάριν πιστής απόδοσης των όρων αυτών. Η μεταξύ των συμβαλλόμενων μερών αλληλογραφία θα γίνεται στην ελληνική γλώσσα και όλα τα έγγραφα, σημειώματα, σχέδια, επιστολές κ.λπ. θα συντάσσονται στην Ελληνική γλώσσα, πλην ορισμένων τεχνικοοικονομικών όρων που ενδεχομένως διατυπώνονται στην Αγγλική χάριν πιστής αποδόσεως των όρων αυτών.
2. Με την υπογραφή της παρούσας Σύμβασης ο Κάτοχος οφείλει να γνωστοποιήσει αμελλητί στον Φο.Σ.Ε.Τε.Κ εγγράφως, ορισμένο πρόσωπο ως Εκπρόσωπό του, ο οποίος θα καλείται «Εκπρόσωπος». Το εν λόγω πρόσωπο, το οποίο θα είναι παράλληλα και αντίκλητος του Κατόχου, θα είναι νόμιμα εξουσιοδοτημένο να τον εκπροσωπεί σε όλα τα θέματα που αφορούν στην εκτέλεση της Σύμβασης και θα προβαίνει εξ ονόματός του στην τακτοποίηση όλων των τυχόν διαφορών που ενδεχομένως θα προκύψουν , εκτός από τις περιπτώσεις εκείνες κατά τις οποίες στην κείμενη νομοθεσία προβλέπεται η χορήγηση ειδικής πληρεξουσιότητας. Εάν ο Κάτοχος δεν έχει την έδρα/κατοικία του στην Ελλάδα, οφείλει να διορίσει αντίκλητο που κατοικεί στην Ελλάδα.
3. Η κοινοποίηση κάθε εγγράφου μεταξύ των συμβαλλομένων, που αφορά στην παρούσα, λαμβάνει χώρα στη διεύθυνση ή στον αριθμό τηλεομοιοτυπίας ή στη διεύθυνση ηλεκτρονικού ταχυδρομείου του φυσικού προσώπου που ορίζεται από τα συμβαλλόμενα μέρη ως αποδέκτης αυτών, ρητά διευκρινιζομένου ότι :

α) Έγγραφο που αποστέλλεται με τηλεομοιοτυπία (fax) ή με ηλεκτρονικό ταχυδρομείο (e-mail) θεωρείται ότι περιήλθε στον αποδέκτη την ημέρα και ώρα της αποστολής του.

β) Ο Κάτοχος αναλαμβάνει την υποχρέωση να ενημερώνει το Φο.Σ.Ε.Τε.Κ για κάθε τροποποίηση των δικαιολογητικών νομιμοποίησης της εταιρείας του ή τυχόν μεταβολή στο πρόσωπο του Εκπροσώπου-αντίκλητου με έγγραφη γνωστοποίηση και αποστέλλοντας χωρίς καθυστέρηση επικυρωμένα αντίγραφα όλων των σχετικών εγγράφων, ευθυνόμενος αποκλειστικά για κάθε ζηµία του από τυχόν παράλειψή του των ανωτέρω υποχρεώσεών του.

1. Στις περιπτώσεις μεταβολής του Κατόχου, θα υπογράφεται τροποποιητική της αρχικής σύμβασης μεταξύ των νέων συμβαλλομένων μερών, η οποία θα ενσωματώνει και θα αποτυπώνει τις αλλαγές αυτές.
2. Οποιαδήποτε αλλαγή της διεύθυνσης ή της εκπροσώπησης οποιουδήποτε εκ των συμβαλλόμενων μερών, καθώς και αλλαγή του αριθμού τηλεφώνου ή του αριθμού τηλεομοιοτυπίας ή της διεύθυνσης ηλεκτρονικού ταχυδρομείου, γνωστοποιείται εγγράφως αμελλητί στο άλλο συμβαλλόμενο μέρος.

**Άρθρο 18**

**Εφαρμοζόμενο Δίκαιο**

1. Η παρούσα Σύμβαση διέπεται αποκλειστικά από το Ελληνικό Δίκαιο.
2. Ρητά συμφωνείται ότι αποκλειστικά αρμόδια Δικαστήρια για την επίλυση οποιασδήποτε διαφοράς προκύψει από την ερμηνεία ή την εκτέλεση της παρούσας Σύμβασης θα είναι τα Δικαστήρια του Πειραιά.

**Άρθρο 19**

**Ερμηνευτικές διατάξεις**

1. Οι όροι που χρησιμοποιούνται στην παρούσα Σύμβαση έχουν την έννοια που τους αποδίδεται στους νόμους 2773/1999, 3426/2005, 3468/2006, 3734/2009, 3851/2010, 4001/2011, 4093/2012, 4123/2013, 4152/2013, 4254/2014, 4414/2016, 4425/2016,στον Κώδικα Διαχείρισης του Ελληνικού Συστήματος Μεταφοράς Ηλεκτρικής Ενέργειας, στον Κώδικα Συναλλαγών Ηλεκτρικής Ενέργειας, στη λοιπή κείμενη νομοθεσία και το λοιπό κείμενο νομοθετικό και κανονιστικό πλαίσιο που διέπει την αγορά ηλεκτρικής ενέργειας.
2. Οι επικεφαλίδες έχουν προστεθεί μόνο για λόγους διευκόλυνσης και δε λαμβάνονται υπόψη κατά την ερμηνεία της παρούσας.
3. Όλοι ανεξαιρέτως οι όροι της παρούσας θεωρούνται ουσιώδεις.
4. Η ακυρότητα ορισμένης διάταξης της παρούσας Σύμβασης, δεν επιφέρει συνολική ακυρότητα αυτής.

Οι Συμβαλλόμενοι

|  |  |  |
| --- | --- | --- |
| Για τον  ΔΙΑΧΕΙΡΙΣΤΗ ΑΝΑΝΕΩΣΙΜΩΝ ΠΗΓΩΝ ΕΝΕΡΓΕΙΑΣ ΚΑΙ ΕΓΓΥΗΣΕΩΝ ΠΡΟΕΛΕΥΣΗΣ Α.Ε. |  | Για τον Κάτοχο |